OSNOVNA ŠKOLA IVANSKA

 **OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA 1.-6.2023.**

Na osnovu Zakona o proračunu (NN 144/2021) članak 81. do 86. obveznici smo sastavljanja Izvještaja o izvršenju financijskog plana usvojenog za 2023. godinu. Izvještaj se sastavlja na polugodišnjoj i godišnjoj razini.

**Obrazloženje općeg dijela izvještaja:**

* **Obrazloženje ostvarenja prihoda i rashoda**

Financijski plan za 2023. godinu usvojen je na sjednici Školskog odbora 21.11.2022. godine.

U tablici Opći dio izvještaja prikazan je godišnji plan koji je usvojen, te plan u polugodišnjem razdoblju koji je izračunan dijeljenjem na pola iznosa od godišnjeg plana.

Dinamika trošenja sredstava tijekom godine nije ravnomjerna, pa je indeks izvršenja u odnosu na plan u razdoblju samo matematički prikaz izvještajnog razdoblja.

Na primjer, kapitalne pomoći iz proračuna koji im nije nadležan će se ostvariti u drugom polugodištu.

U ovom razdoblju postoji novi prihod – pomoći iz državnog proračuna za prehranu učenika u školskoj kuhinji u iznosu od 16.483,35 €, koji nije planiran u Financijskom planu, jer se Odlukom vlade od 1.1.2023. prehrana učenika financira iz državnog proračuna ( konto 6361 IF 411001 ).

 Vezano za to financiranje, ostvaren je manji prihod za posebne namjene koji je bio planiran od uplata roditelja za prehranu učenika ( konto 6526 IF 35 ).

Donacije od pravnih i fizičkih osoba su planirane na polugodišnjoj razini 5.454,00 €, ali nisu ostvarene. Očekujemo ostvarenje u drugom polugodištu ( konto 6631 IF 511 ).

Prihodi iz nadležnog proračuna za nabavu nefinancijske imovine će biti ostvareni u drugom polugodištu ( konto 6712 IF 121 ).

Kamate za primljene kredite su planirane u iznosu od 133,00 € na godišnjoj razini, ali pošto nemamo kredite niti zajmove, nisu ostvarene niti kamate na njih ( konto 342 IF 121 ).

Ostale naknade građanima i kućanstvima planiramo realizirati u drugom polugodištu, pošto se ova stavka odnosi na radne bilježnice za učenike za škol.god. 2023/24, koje će financirati općinski proračun (konto 372 ).

Tekuće donacije u naravi nisu planirane, a sredstva su stigla iz državnog proračuna posredstvom Županije, za nabavu i podjelu higijenskih uložaka za učenice škole ( konto 3812 IF 411 ).

Ulaganje u građevinske objekte je planirano u godišnjem iznosu od 17.255,00 € za uređenje dječjeg igrališta u PO Narta. Izvršenje se planira u drugom polugodištu ( konto 4214 IF 121).

**Primitci i izdaci nisu planirani niti realizirani, jer nemamo primitke i izdatke za zaduživanja.**

**Račun financiranja nije prikazan jer nemamo primitaka od financijske imovine i zaduživanja, niti izdataka za financijsku imovinu i otplate po zaduživanju.**

**Prijenos sredstava iz prethodne godine i prijenos sredstava u slijedeću godinu nije planiran u Financijskom planu škole.**

**Posebni izvještaji:**

Obveza sastavljanja **Posebnog izvještaja o zaduživanju na domaćem i stranom tržištu novca i kapitala** odnosi se na polugodišnje razdoblje.

U ovom izvještajnom razdoblju **nemamo** zaduživanja.

U Ivanskoj, 12.07.2023.